# Поганкин палаталары

Поганкин палаталары — таш торлаҡ, келәт һәм производство бинаһы, 1670-сы йылдарҙа төҙөлгән. Федераль әһәмиәттәге тарих һәм мәҙәниәт ҡомартҡыһы. Хәҙер Псков тарихи-архитектура һәм художество музейы-ҡурсаулығы биналарының береһе.
Псковта, Полонище тип аталған ҡала өлөшөндә урынлашҡан. Хәҙерге адресы: Некрасов урамы, 7-се йорт, Музей мөйөш (Поганкин) тыҡрығы

# Поганкин палаталары
## Тасуирламаһы

Палаталар өс күләмдән тора: өс ҡатлы (көнбайыш корпус), ике ҡатлы (көньяҡ) һәм бер ҡатлы (көнсығыш корпус). Эзбизташ иретмәһендәге эзбизташ плиталарҙан төҙөлгән. Стеналары һыланған һәм ағартылған.
Бөгөн Поганкин палаталары бинаһында боронғо Псковтың һынлы сәнғәте йыйылмалары булған бер нисә экспозиция урынлашҡан. Псков рәсем сәнғәте мәктәбе күптән инде Боронғо Рустең үҙенсәлекле художестволы кәүҙәләндереүе тип танылған.
Шулай уҡ Поганкин палаталарында көмөш коллекцияһы ла бар. Традицион экспонаттарҙан тыш, экспозицияла Псков хазиналарынан әйберҙәр күп. Археологтар, ҡала үҙәгендә урынлашҡан Романиха тауындағы Меншиков палаталары һәм балалар өлкә китапханаһы эргәһендә һаман да күп хазиналар һаҡлана, сөнки тап ошо урында урта быуат бай псковлылар йәшәгән, тип раҫлай

# Поганкин палаталары
## Тарихы
### Заказсыһы

Поганкин Сергей Иванович.

# Поганкин палаталары
## Тарихы
### Хужалары

* Поганкин Сергей Иванович.
* 1710 йылға тиклем Поганкин Иван Сергеевич (улы).
* 1710—1711 йылдар. Григорий Юрьевич Поганкин Юрьевич (ейәне; эпидемия ваҡытында үлә).
* 1711—1747 йй. Яков Никитич Корсаков — Новгородтың вице-губернаторы.
* 1747—1900 йылдар. Хәрби ведомство.
* 1900—1917 йылдар. Археология йәмғиәте музейы.

# Поганкин палаталары
## Тарихы
### Палаталар тарихы

* 1671-1679 йылдарҙа сауҙагәр Сергей Поганкин заказы буйынса Псков ташсылары төҙөй.
* 1711 йылда Поганкин нәҫеле өҙөлә.
* 1711 йылда палаталарҙы Я. Н. Корсаков Төп провиант канцелярияһына ҡуртымға бирә. Унда хәрби ведомствоның артиллерия һәм провиант келәте урынлаша
* 1747 йыл. Бинаны Төп провиант канцелярияһы 2 мең һумға һатып ала
1747 йылдың сентябрь айында Санкт-Петербургтан Псков ҡалаһына алдағы ремонт эштәре күләмен билдәләү өсөн "архитектура гезеле" Иван Сляднев килә, улар палаталарҙы ремонтлауға план һәм смета һала.
Бинаның өс ҡатлы өлөшөндәге өҫкө таш ҡатты һүтеү, ике ҡатлы бинала көмбәҙде һәм стенаны һүтеү, ағас түшәм һалыу, тәҙрәләрҙе йүнәтеү, аҫҡы ҡаттағы биналарҙың иҙәндәрен, күтәрмәне йүнәтеү, элекке иҫке амбарҙар урынына яңыларын төҙөү, мунса урынына ҡарауыл йорто төҙөү күҙаллана. Ремонт суммаһы 2582 һум билдәләнә. Әммә тейешле аҡса булмау сәбәпле ремонтҡа 1748 йылда ла, 1749 йылда ла тотонмайҙар.
* 1750 йылда палаталарҙы Төп провиант канцелярияһы вөкиле Хомутов йәнә тикшерә, ул ремонтҡа яңы ведомость төҙөй. И.Слядневтан айырмалы рәүештә Хомутов өҫкө ҡатты һәм икенсе ҡаттың көмбәҙен һүтмәҫкә, тик аҫҡы ҡаттағы иҙәндәрҙе йүнәтергә, урам фасадтарындағы бөтә тәҙрәләрҙе һалырға, ҡыйыҡты йүнәтергә, таш күтәрмәләр урынына ағастан һөҙәк пандустар эшләргә тәҡдим итә. 1750 йылдың июлендә Хомутов ведомосына ярашлы, палаталар ремонтлау тураһында указ ебәрелә.
* 1750—1754 йылдар. Ремонт һөҙөмтәһендә бинаның өсөнсө ҡат өлөшөндәге үрге ҡаттың бүлмәләрендә ағас түбәләр, икенсе һәм өсөнсө ҡат бүлмәләрендәге имән паркет иҙәндәр юғала, кафель мейестәр һүтелә. Палаталарҙың ике күтәрмәһе, таш флигель, ағас ҡоймалар һәм мунса тулыһынса һүтеп алына.
* 1828 йылда сираттағы ремонт үтә. Тәҙрәләр һалына, таҡта түбәһе сарҙаҡ түбәләр менән алмаштырыла; бинаның өс ҡатлы өлөшөндәге төньяҡ бурсаһында XVII быуат таш ҡапҡалары юҡ иителә, ағас амбарҙар урынына яңы таш корпустар һәм ҡарауыл йорто төҙөлә. XIX быуат дауамында палаталарҙың япмаһы бер нисә тапҡыр алмаштырыла: черепица толь алмаштыра, һуңынан гонт.
* 1900 йылдың 3 мартында Николай II ҡушыуы буйынса биналар Хәрби министрлыҡ ҡарамағынан Псков Археология йәмғиәтенә Музейы урынлаштырыу өсөн тапшырыла.
* 1900—1902 йылдарҙа бинаны ремонтлау һәм ҡулланыу.
Бөтә тәҙрәләр һәм түбәләр яңыртыла, яңы мейестәр ҡуйыла. Таш күтәрмәҡорола (арх. Л. П. Шишко). Өс ҡатлы бинаның урта ҡаты тәбиғи-тарихи музей һәм китапханаға, үрге ҡаты — техник рәсем мәктәбенә бирелә. Псков дворян ҡатыны Елизавета Карловна Фан-дер-Флит (1839-1904) был эштәргә 20 000 һум иғәнә бирә.
* 1902 йылдың 15 декабрендә Археология йәмғиәтенең музейын тантаналы изгеләндереү үтә

# Поганкин палаталары
## Псков дәүләт берләшкән тарихи-архитектура һәм һынлы сәнғәт музейы-ҡурсаулығы

Экспозициялары:
* «XIV—XVII бб. боронғо Псков рәсем сәнғәте»,
* «Рус көмөш сәнғәт»,
* «Халыҡ-ҡулланма сәнғәте»,
* «Рәсәй тарихында 1100-йыллыҡ Псков».
* «Картиналар галереяһы»: XVIII—XX бб. Көнбайыш Европа һәм рус һынлы сәнғәт әҫәрҙәре.
"Музей кварталы" проектын тормошҡа ашырыу барышында 2019 йылда Поганкин палаталарында ремонт- реставрация эштәре башлана. Археологик ҡаҙылмалар үткәреү ваҡытында Некрасов урамы яғынан өлөшләтә алтын ялатылған мозаикалы көрөшкә табыла, уның йорт хужаһы Сергей Поганкинға ҡарауы ихтимал. Шулай уҡ башҡа ҡыҙыҡлы табыштар ҙа бар, шул иҫәптән әм ҡыҙыҡлы булды, шул иҫәптән,Карл II Стюарт дәүләт мисәте лә тиабылған.